CELEX: 32007D0636
Language: bg
Date: 2007-09-28 00:00:00
Title: 2007/636/ЕО: Решение на Комисията от 28 септември 2007 година относно финансовата помощ от Общността за провеждане на проучване в държавите-членки относно разпространението на Salmonella spp. в стадата свине за разплод (нотифицирано под номер C(2007) 4434)

3.10.2007   
            
            
               BG
            
            
               Официален вестник на Европейския съюз
            
            
               L 257/30
            
         
      РЕШЕНИЕ НА КОМИСИЯТА
   
   от 28 септември 2007 година
   относно финансовата помощ от Общността за провеждане на проучване в държавите-членки относно разпространението на Salmonella spp. в стадата свине за разплод
   (нотифицирано под номер C(2007) 4434)
   (2007/636/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 20 от него,
   като има предвид, че:
   
               (1)
            
            
               С Решение 90/424/ЕИО се определят процедурите, регулиращи финансовата помощ от Общността по отношение на специфични ветеринарни мерки, включително технически и научни мерки. В решението се предвижда също така, че Общността предприема или подпомага държавите-членки да предприемат необходимите технически и научни мерки за развитие на общностното законодателство във ветеринарната област и за развитие на ветеринарното образование или обучение.
            
         
               (2)
            
            
               Съгласно член 4 и приложение I към Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (2), следва да се определи цел на Общността за намаляване на случаите на Salmonella при популации от стада от свине за разплод.
            
         
               (3)
            
            
               Работната група за събиране на данни за зоонозите към Европейския орган за безопасност на храните (ЕОБХ) прие на 30 април 2007 г. Доклад по предложение за технически спецификации за провеждане на проучване за събиране на първоначална информация относно разпространението на Salmonella при свинете за разплод (3) („докладът на ЕОБХ“).
            
         
               (4)
            
            
               За да бъде определена целта на Общността, са необходими съпоставими данни за процентния дял на заразените със Salmonella стопанства от свине за разплод в държавите-членки. Понастоящем няма такава информация и затова е необходимо да се проведе специално проучване, за да се осъществи мониторинг на разпространението на Salmonella при свине за разплод, през подходящ период от време, с оглед да бъдат отчетени възможните сезонни промени. Проучването следва да се основава на доклада на ЕОБХ.
            
         
               (5)
            
            
               Докладът на ЕОБХ препоръчва също така да бъдат взети допълнителни проби с цел оценка на разпространението в рамките на отделните стопанства. Такива проби следва да бъдат извършени от редица държави-членки, представящи в географско отношение различните ситуации в Общността.
            
         
               (6)
            
            
               Проучването трябва да предостави техническа информация, необходима за развитието на законодателството на Общността във ветеринарната област. Предвид значението на събирането на съпоставими данни относно разпространението на Salmonella при свинете за разплод в държавите-членки, е необходимо последните да получат финансова помощ от Общността, за да могат да изпълнят специфичните изисквания на проучването. Целесъобразно е да бъдат възстановени 100 % от разходите за лабораторни изследвания, като се установи таван за разходите. Всички други направени разходи, като например за вземане на проби, пътни и административни разходи, не следва да се приемат за отпускане на финансова помощ от Общността.
            
         
               (7)
            
            
               Финансовата помощ от Общността следва да се предоставя, при условие че проучването е проведено в съответствие със съответните разпоредби от законодателството на Общността и отговаря на определени други условия.
            
         
               (8)
            
            
               Финансовата помощ от Общността следва да се предоставя, доколкото предвидените действия са ефективно проведени и при условие че компетентните органи предоставят цялата необходима информация в предвидените срокове.
            
         
               (9)
            
            
               С оглед на административна ефективност всички разходи, представени за финансова помощ от Общността, следва да се посочват в еуро. В съответствие с Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (4), обменният курс за разходи, направени във валута, различна от еуро, следва да е последният определен от Европейската централна банка курс преди първия ден на месеца, през който е представено заявлението от заинтересованата държава-членка.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Предмет и обхват
   Настоящото решение определя правилата за финансовата помощ от Общността за провеждане в държавите-членки на базово проучване за оценка на разпространението на Salmonella spp. на територията на Общността при свине за разплод, от които са били взети проби на равнище отделни стопанства („проучването“).
   Резултатите от проучването се използват за определяне на целта на Общността, предвидена в член 4 от Регламент (ЕО) № 2160/2003, и за избор на най-добрия подход за оценка в бъдеще на изпълнението на тази цел.
   Член 2
   Определение
   За целите на настоящото решение „компетентен орган“ е(са) органът(ите) на държава-членка, определен(и) съгласно член 3 от Регламент (ЕО) № 2160/2003.
   Член 3
   Обхват на проучването
   1.   Държавите-членки провеждат проучване за оценка на разпространението на Salmonella spp. при свине за разплод, от които са били взети проби на равнище отделни стопанства в съответствие с приложение I.
   2.   Проучването обхваща период от една година, който започва на 1 януари 2008 г.
   Член 4
   Вземане на проби и анализи
   Вземането на пробите и анализът им се извършват от компетентния орган или под негов контрол в съответствие с техническите спецификации, съдържащи се в приложение I.
   Член 5
   Условия за предоставяне на финансова помощ от Общността
   1.   Финансовата помощ от Общността за покриване на разходите за анализи се отпуска на държавите-членки до максималния общ размер за съфинансиране, предвиден в приложение II, за срока на провеждане на проучването.
   2.   Финансовата помощ от Общността, предвидена в параграф 1, се отпуска на държавите-членки, при условие че проучването е проведено в съответствие със съответните разпоредби на законодателството на Общността, включително правилата за конкуренцията и възлагането на обществените поръчки, както и при спазване на следните условия:
   
               а)
            
            
               националните законови, подзаконови и административни разпоредби, изисквани за провеждане на проучването, трябва да влязат в сила най-късно до 1 януари 2008 г.;
            
         
               б)
            
            
               докладът за напредъка, съдържащ информацията, посочена в точка 5.1 от приложение I и обхващащ периода от 1 януари 2008 г. до 31 март 2008 г., трябва да бъде предоставен на Комисията най-късно до 31 май 2008 г.;
            
         
               в)
            
            
               окончателният доклад относно изпълнението на проучването, заедно с подкрепящи доказателства за разходите, направени от държавите-членки за анализите, и за постигнатите резултати през периода от 1 януари 2008 г. до 31 декември 2008 г. трябва да бъде предоставен на Комисията най-късно до 28 февруари 2009 г.;
            
         
               г)
            
            
               проучването трябва да бъде проведено ефективно.
            
         Подкрепящите доказателствата за направените разходи, посочени в параграф 2, буква в), включват поне информацията, посочена в приложение III.
   3.   При непредоставяне на заключителния доклад, посочен в параграф 2, буква в), се предприема прогресивно намаляване на финансовата помощ от Общността в размер на 25 % от общата сума до 31 март 2009 г., 50 % от общата сума до 30 април 2009 г. и 100 % от общата сума до 31 май 2009 г.
   Член 6
   Максимални суми, подлежащи на възстановяване
   Максималната сума на финансовата помощ от Общността за възстановяване на разходите на държавите-членки за анализи, извършени в обхвата на проучването, не следва да надхвърля:
   
               а)
            
            
               20 EUR за тест за бактериологично откриване на Salmonella spp.;
            
         
               б)
            
            
               30 EUR за серотипизиране на съответните изолати.
            
         Член 7
   Събиране на данни, оценка и докладване
   1.   Компетентният орган, отговорен за изготвянето на годишния национален доклад съгласно член 9, параграф 1 от Директива 2003/99/ЕО на Европейския парламент и на Съвета (5), събира и прави оценка на резултатите от проучването.
   2.   Комисията предоставя националните данни и оценката, посочени в параграф 1, на Европейския орган за безопасност на храните, който следва да ги разгледа.
   3.   Националните данни и резултати се оповестяват публично във форма, която гарантира поверителност.
   Член 8
   Курс за конвертиране на разходите
   Когато разходите на дадена държава-членка са направени във валута, различна от еуро, съответната държава-членка конвертира тези разходи в еуро, като използва последния обменен курс, определен от Европейската централна банка преди първия ден на месеца, през който заявлението за отпускане на финансова помощ от Общността е представено от заинтересованата държава-членка.
   Член 9
   Прилагане
   Настоящото решение се прилага от 1 януари 2008 година.
   Член 10
   Адресати
   Адресати на настоящото решение са държавите-членки.
   
      Съставено в Брюксел на 28 септември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 19. Решение, последно изменено с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  ОВ L 325, 12.12.2003 г., стр. 1. Регламент, последно изменен с Регламент (ЕО) № 1791/2006.
   
      (3)  The EFSA Journal (2007) 99, 1—28.
   
      (4)  ОВ L 209, 11.8.2005 г., стр. 1. Регламент, последно изменен с Регламент (ЕО) № 378/2007 (ОВ L 95, 5.4.2007 г., стр. 1).
   
      (5)  ОВ L 325, 12.12.2003 г., стр. 31.
   
      ПРИЛОЖЕНИЕ I
      Технически спецификации, посочени в член 3, параграф 1, член 4 и член 5, параграф 2, буква б)
      1.   ОБЩА СХЕМА НА ПРОУЧВАНЕТО
      Проучването ще се проведе съгласно схемата, представена на фигура 1.
      Фигура 1:   Схема на проучването
      
         
      2.   ИЗВАДКОВА РАМКА
      2.1.   Описание на популацията
      Проучването се извършва в стопанства, в които се отглеждат поне 80 % от популацията на свине за разплод в дадена държава-членка. За предпочитане е пробите да се вземат от стопанства, в които се отглеждат 50 и повече свине за разплод. Въпреки това, ако в стопанствата с 50 и повече свине за разплод не се отглеждат 80 % от националната популация на свине за разплод, се пристъпва към вземане на проби и от стопанства с по-малко от 50 свине за разплод.
      Стопанствата, в които се отглеждат свине за разплод, се класифицират в две групи: „развъдни стопанства“ и „производствени стопанства“. Развъдните стопанства продават млади женски свине и/или шопари за разплод. По правило тези стопанства продават 40 % или повече от младите женски свине, които се отглеждат за разплод, а останалите животни се продават за клане. За разлика от тях производствените стопанства продават основно свине за угояване или клане.
      Изследванията за разпространение на Salmonella трябва да се извършват отделно в развъдните стопанства (част 1 от проучването) и в производствените стопанства (част 2 от проучването), представляващи стадата, както е посочено на фигура 2, с изключение на стадата за отбиване и за окончателно угояване.
      Фигура 2:   Схема на стопанствата
      
         
      2.2.   Извадка и стратегия за вземане на проби
      Двете части на изследването следват подобна двуетапна процедура за вземане на проби. На първия етап във всяка държава-членка се определя случайна извадка от развъдни стопанства и случайна извадка от групата на производствените стопанства. Броят на стопанствата, които трябва да бъдат включени в проучването, е разгледан в раздел 2.3. На втория етап във всяко избрано стопанство се определят необходимият брой боксове за вземане на пробите (виж раздел 2.2.2).
      2.2.1.   Първи етап: избор на стопанства
      Всяка държава-членка трябва да определи две извадкови рамки. В първата се включват всички развъдни стопанства, отговарящи на изискванията на проучването (по правило това са стопанствата с поне 50 свине за разплод – виж раздел 2.1), а във втората се включват всички производствени стопанства, отговарящи на изискванията. След това изисканият брой стопанства за всяка част на проучването се избира на случаен принцип от всеки списък. Случайната извадка има за цел да гарантира, че в проучването ще бъдат включени стопанства с различен размер на стадата и от всички региони със свиневъдство в съответната държава-членка. Известно е, че в някои държави-членки броят на стопанствата с много големи стада е малък (например по-малък от 10 % от всички стопанства, отговарящи на изискванията). Поради това е възможно нито едно от тези много големи стада да не бъде включено при изготвянето на случайната извадка. Дадена държава-членка може да използва критерий за стратифициране на извадката преди определянето ѝ, като например за определяне на група стопанства, включваща десетте процента най-големи стада, и да заделят 10 % от необходимата извадка за тази група стопанства. Аналогично дадена държава-членка може да стратифицира извадката между отделните административни региони, пропорционално на дела на отговарящите на изискванията за включване в проучването стада във всеки регион. Всяка планирана стратификация се описва в доклада, който всяка държава-членка трябва да предостави на Комисията в съответствие с точка 5, подточка 1.
      Когато вземането на проби от дадено избрано стопанство е невъзможно (например когато стопанството вече не съществува към момента на вземането на проби), се извършва случаен избор на ново стопанство от същата извадкова рамка. Ако е приложена стратификация (например съобразно размера на стадата или по региони), новото стопанството следва да бъде избрано от същата група.
      Размерът на първичната извадка (броят на стопанствата, от които ще бъдат взети проби) се разпределя приблизително равномерно през годината, с цел да бъдат представени, доколкото е възможно, всички сезони. Всеки месец се извършва вземане на проби от приблизително една дванадесета от броя на включените в извадката стопанства.
      В проучването трябва да се включват и стопанства с отглеждане на стадата на открито, но не се предвижда задължителна стратификация на този тип производство.
      2.2.2.   Втори етап: вземане на проби в стопанствата
      Във всяко избрано развъдно и производствено стопанство боксовете, площадките или групите свине за разплод на възраст над 6 месеца, от които ще бъдат взети проби, се избират на случаен принцип.
      Броят на боксовете, площадките или групите, от които ще бъдат взети проби, трябва да бъде пропорционално разпределен съобразно броя на прасетата за разплод на различните етапи на производство (бременни, не бременни и други категории свине за разплод). Точните възрастови категории за вземане на проби не са предварително определени, но тази информация ще бъде събрана при вземането на пробите.
      Свинете за разплод, които са докарани в стопанството неотдавна и биват държани под карантина, не се включват в проучването.
      2.3.   Изчисляване на размера на извадката
      2.3.1.   Размер на първичната извадка (размер на извадката на първия етап)
      Извършва се редовно изчисляване на размера на първичната извадка за развъдните стопанства и второ редовно изчисляване на размера на първичната извадка за производствените стопанства. Размерът на първичната извадка е броят на развъдните стопанства и на производствените стопанства, от които ще бъдат взети проби, във всяка държава-членка, като този размер се определя при отчитане на следните критерии, при условие че се прилага прост случаен принцип:
      
                  а)
               
               
                  общ брой на развъдните стопанства (развъдни стопанства, част 1 от проучването);
               
            
                  б)
               
               
                  общ брой на производствените стопанства (производствени стопанства, част 2 от проучването);
               
            
                  в)
               
               
                  очаквано годишно разпространение (p): 50 %;
               
            
                  г)
               
               
                  желана доверителна вероятност (Z): 95 %, отговаряща на стойност на Zα от 1,96;
               
            
                  д)
               
               
                  точност (L): 7,5 %;
               
            
                  е)
               
               тези стойности се използват във формулата: 
                     
               
            Изчислението се извършва първо за развъдните стопанства и след това за производствените стопанства. Във всеки случай се използват приетите стойности в стъпки от в) до д).
      За практически цели, ако в извадковите рамки за развъдните стопанства или за производствените стопанства са включени 100 000 или повече стопанства, може да се приеме, че популацията е безкрайна, при което броят на стопанствата, които следва да бъдат избрани на случаен принцип от съответната извадкова рамка, е 171 (виж таблица 1). Когато броят на развъдните стада или на производствените стада е по-малък от 100 000, се прилага коефициент за корекция за крайната популация, поради което в извадката за вземане на проби се включва по-малък брой стопанства, както е илюстрирано в таблица 1.
      Например, ако в дадена държава-членка има 1 000 стопанства от групата на производствените стопанства и 250 стопанства от групата на развъдните стопанства, трябва да се вземат проби от 147 стопанства от групата на производствените стопанства и от 102 стопанства от групата на развъдните стопанства.
      Таблица 1
      Брой на стопанствата със свине за разплод, от които се вземат проби в едната или другата част на проучването, като функция на крайния размер на популацията (общ брой на стопанствата със свине за разплод в държавите-членки)
      
                  Брой на стопанствата с прасета за разплод (N)
               
               
                  Размер на извадката (n) за краен размер на популацията, 7,5 % точност
               
            
                  100 000
               
               
                  171
               
            
                  10 000
               
               
                  169
               
            
                  5 000
               
               
                  166
               
            
                  2 000
               
               
                  158
               
            
                  1 000
               
               
                  147
               
            
                  500
               
               
                  128
               
            
                  250
               
               
                  102
               
            
                  150
               
               
                  80
               
            
                  125
               
               
                  73
               
            
                  100
               
               
                  64
               
            
                  90
               
               
                  59
               
            
                  80
               
               
                  55
               
            
                  70
               
               
                  50
               
            
                  60
               
               
                  45
               
            
                  50
               
               
                  39
               
            
                  40
               
               
                  33
               
            
                  30
               
               
                  26
               
            
                  20
               
               
                  18
               
            
                  10
               
               
                  10
               
            Неотговорилите следва да се предвидят, например посредством увеличаване на размера на извадката във всяка група с 10 %. Стопанствата, които не отговарят на изискванията за участие в проучването, се заменят в процеса на провеждането му (виж раздел 2.2.1).
      В случай че не е възможно да се определи броят на „развъдните стопанства“ преди началото на проучването, се избира определен брой стопанства за включване в извадката съгласно таблица 1 въз основа на общия брой на стопанствата с женски свине за разплод (X стопанства). Броят на стопанствата за вземане на проби се увеличава с поне 30 % ((X + 30 %) стопанства). Преди началото на проучването компетентният орган определя известен брой развъдни стопанства, равен поне на тези допълнителни 30 %. По време на посещенията в стопанствата всяко от тях се класифицира като производствено стопанство или развъдно стопанство в съответствие с определенията по-горе.
      2.3.2.   Размер на вторичната извадка (размер на извадката на втория етап)
      Във всяко включено в извадката стопанство се вземат контролни проби от изпражнения (виж раздел 3.1) от 10 случайно подбрани бокса, площадки или групи свине за разплод. При необходимост (например в помещения за опрасване или в помещения, където се държат в малки групи женските свине за разплод от по-малко от десет животни), групата може да включва повече от един бокс. Всяка контролна проба трябва да съдържа материал от поне 10 свине за разплод.
      Въпреки това в малки стопанства или в стопанства с голям брой свине за разплод, държани на открито в оградени дворове, в които броят на боксовете, площадките или групите е по-малък от 10, се извършва вземане на повече от една проба от същия бокс, площадка или група, за да бъдат предоставени общо 10 контролни проби.
      3.   СЪБИРАНЕ НА ПРОБИ В СТАДАТА
      3.1.   Тип и характер на контролната проба
      За бактериологичен анализ се събира материал от пресни изпражнения от животни, представящи цялото стопанство, което е единицата от интерес за проучването. Тъй като всяко стопанство е единствено, преди да се пристъпи към вземане на пробите, се определя от кои боксове, площадки или групи ще се вземат пробите. Взетата проба се поставя в отделен контейнер, така че да се избегне замърсяване от други проби, и се изпраща в лабораторията.
      Всяка обединена проба следва да тежи общо поне 25 г, като могат да се използват два подхода за събиране на тези обединени проби от изпражнения:
      
                  1.
               
               
                  При натрупани смесени изпражнения в рамките на бокс или площадка, може да се използва голям марлен тампон (с примерни размери 20 × 20 см), който се натрива през фекалната маса, така че да се съберат минимум 25 г смесен материал. Това може да се постигне, например чрез провлачване на тампона на зигзаг по протежение на 2 метра, така че той да се покрие плътно с фекален материал. Ако е необходимо, например при топло време или ако подът е обкован с летви, тампонът може да се навлажни с подходяща течност, като например питейна вода.
               
            
                  2.
               
               
                  На места, където няма такова натрупване на фекална маса, като например открити пространства, големи оградени дворове, помещения за опрасване или боксове или други помещения, в които се държат малки групи прасета, се вземат отделни малки количества материал от отделни пресни изпражнения или места, така че общата проба с тегло минимум 25 г да съдържа материал от минимум 10 отделни животни. Местата, от които са събрани тези малки количества материал от изпражнения, следва да бъдат разпределени така, че пробата да е представителна за изследваната площ.
               
            Винаги, когато е възможно, следва да се предпочита процедура 1. При този подход всяка взета проба трябва да съдържа материал от поне 10 отделни прасета, а ако това не е възможно, се прилага процедура 2.
      3.2.   Вземане на допълнителни проби за проучването относно разпространението в рамките на отделните стопанства
      В 10 стопанства, избрани на случаен принцип от общата извадка развъдни стопанства и производствени стопанства, се извършва по-интензивно вземане на проби. В тези стопанства се вземат 10 контролни проби при спазване на описаната по-горе процедура (раздел 3.1.). В допълнение, от всеки от избраните боксове се вземат 10 индивидуални проби с минимално тегло 30 г, които се обозначават по такъв начин, че тези 10 индивидуални проби да могат да се свържат с контролната проба от същия бокс. Следователно, от всяко от десетте стопанства се вземат 10 контролни проби и 100 (10 × 10) индивидуални проби. Обработката на тези проби е описана в раздел 4.3.1.
      Тази процедура за вземане на проби се прилага в Чешката република, Дания, Румъния, Словения, Швеция и Обединеното кралство.
      3.3.   Информация за пробите
      Цялата съответна информация, получена от пробите, се вписва във формуляр за проба от компетентния орган с оглед изпълнение на съдържащите се в част 5 изисквания относно данните.
      Всяка проба и придружаващият я формуляр за проба се обозначават с единствен номер, който се използва от вземането на пробата до изследването ѝ, както и с кода на бокса. Компетентният орган създава необходимата организация за това обозначаване и за ползване на система за присвояване на единствени номера на пробите.
      3.4.   Транспортиране на пробите
      По време на транспортиране пробите трябва да се съхраняват по възможност при температура между + 2 и + 8 °C и без възможност за замърсяване с външен материал. Пробите се изпращат в лабораторията възможно най-бързо в рамките на 36 часа с експресна поща или по куриер, като трябва да пристигнат в лабораторията не по-късно от 72 часа след тяхното вземане.
      4.   МЕТОДИ ЗА ЛАБОРАТОРЕН АНАЛИЗ
      4.1.   Лаборатории
      Анализът и серотипизирането се извършват в националната референтна лаборатория (НРЛ). В случай че НРЛ не разполага с капацитет за извършване на всички анализи или ако тази лаборатория не осъществява текуща дейност по откриване, компетентните органи могат да възложат извършването на анализите на ограничен брой други лаборатории, участващи в официалния контрол на Salmonella. Тези лаборатории трябва да имат доказан опит при прилагане на изисквания метод за откриване и въведена система за гарантиране на качеството, отговаряща на стандарта ISO 17025, а също така да са поставени под надзора на НРЛ.
      4.2.   Получаване на пробите
      В лабораторията пробите се съхраняват в хладилник до бактериологичното изследване, което се извършва по възможност в рамките на 24 часа след получаването на пробата, но не по-късно от 96 часа след вземането ѝ.
      4.3.   Анализ на пробите
      Държавите-членки гарантират, че всички участващи лица и организации са обучени в достатъчна степен за извършване на анализите.
      4.3.1.   Подготовка
      В лабораторията контролните проби се размесват внимателно и цялостно, преди вземане на 25 г материал за анализ.
      За оценка на разпространението в рамките на отделните стопанства в съответствие с точка 3.2 всяка от взетите индивидуални проби (с тегло 30 г) се разделя на две части. Една част от пробата, с тегло не по-малко от 25 г, се размесва внимателно и цялостно, след което се посява отделно. Останалата част от пробата се използва за приготвяне на изкуствено обединена проба от десетте индивидуални проби, взети в избрания бокс, група или площадка. Тази втора част се приготвя посредством смесване на 2,5 г от всяка от десетте индивидуални проби, за да се създаде изкуствено обединена проба с тегло 25 г. Изкуствено обединените проби се смесват внимателно и цялостно преди да бъдат подложени на анализ. На анализ се подлагат общо 10 контролни проби, 10 изкуствено обединени проби и 100 индивидуални проби от всяко от десетте стопанства, избрани за проучването относно разпространението в рамките на отделните стопанства.
      4.3.2.   Методи за откриване и идентифициране
      4.3.2.1.   Откриване на Salmonella
      
      Използва се методът, препоръчан от референтната лаборатория на Общността (РЛО) за Salmonella в Bilthoven, Нидерландия. Този метод е описан в приложение Г към стандарт ISO 6579: „Откриване на Salmonella spp. в животински изпражнения и в проби от етапа на първично производство“. Използва се най-актуалната версия на приложение Г.
      4.3.2.2.   Серотипизиране на Salmonella
      
      Всички изолирани щамове, за които е потвърдено, че са Salmonella spp., се серотипизират от НРЛ за Salmonella по схемата на Кауфман—Уайт.
      С цел гарантиране на качеството 16 щама, подлежащи на серотипизиране, и 16 изолата, неподлежащи на серотипизиране, се изпращат в РЛО за Salmonella. Част от тези изолати се изпращат в РЛО всяко тримесечие. Ако са изолирани по-малко щамове, се изпращат всички изолати.
      4.3.2.3.   Фаготипизиране на Salmonella
      
      В случай на фаготипизиране на изолати от Salmonella Enteritidis и Salmonella Typhimurium (по избор), се използват методите, описани от референтния център на СЗО за фаготипизиране на Salmonella към Агенцията за защита на здравето (HPA) в Колиндейл, Лондон.
      5.   ДОКЛАДВАНЕ ОТ ДЪРЖАВИТЕ-ЧЛЕНКИ
      5.1.   Цялостно описание на изпълнението на проучването
      Докладът в текстов формат съдържа поне следната информация:
      
                  а)
               
               
                  държава-членка
               
            
                  б)
               
               
                  описание на популацията от стопанства с прасета за разплод
                  
                              1.
                           
                           
                              развъдни стопанства
                              
                                          i)
                                       
                                       
                                          общ брой на развъдните стопанства
                                       
                                    
                                          ii)
                                       
                                       
                                          общ брой на племенните стопанства
                                       
                                    
                                          iii)
                                       
                                       
                                          общ брой на размножителните стопанства
                                       
                                    
                                          iv)
                                       
                                       
                                          брой на развъдните стопанства, от които е планирано вземане на проби, и брой на развъдните стопанства, от които действително са взети проби; брой на стопанствата, от които е планирано вземане на проби, но то не е осъществено и причините за това
                                       
                                    
                                          v)
                                       
                                       
                                          бележки по цялостната представителност на програмата за вземане на проби от развъдни стопанства
                                       
                                    
                        
                              2.
                           
                           
                              производствени стопанства
                              
                                          i)
                                       
                                       
                                          общ брой на производствените стопанства
                                       
                                    
                                          ii)
                                       
                                       
                                          общ брой на стопанствата за опрасване до отбиване/отглеждане
                                       
                                    
                                          iii)
                                       
                                       
                                          общ брой на стопанствата за опрасване до окончателно угояване
                                       
                                    
                                          iv)
                                       
                                       
                                          брой на производствените стопанства, от които е планирано вземане на проби, и брой на производствените стопанства, от които действително са взети проби; брой на стопанствата, от които е планирано вземане на проби, но то не е осъществено и причините за това
                                       
                                    
                                          v)
                                       
                                       
                                          евентуални бележки по цялостната представителност на програмата за вземане на проби от производствените стопанства
                                       
                                    
                        
            
                  в)
               
               
                  брой на взетите и анализираните проби
                  
                              i)
                           
                           
                              от развъдни стопанства
                           
                        
                              ii)
                           
                           
                              от производствени стопанства
                           
                        
                              iii)
                           
                           
                              от стопанства, в които са взети проби за участие в проучването относно разпространението в рамките на отделните стопанства
                           
                        
            
                  г)
               
               
                  цялостни резултати
                  
                              i)
                           
                           
                              дял на развъдните стопанства и на производствените стопанства с наличие на Salmonella и серовари на Salmonella
                              
                           
                        
                              ii)
                           
                           
                              резултати от проучването относно разпространението в рамките на отделните стопанства
                           
                        
            
                  д)
               
               
                  списък на лабораториите, включени в базовото проучване относно разпространението на Salmonella
                  
                  
                              i)
                           
                           
                              откриване
                           
                        
                              ii)
                           
                           
                              серотипизиране
                           
                        
                              iii)
                           
                           
                              фаготипизиране (ако е извършено).
                           
                        
            5.2.   Пълни данни за всяко стопанство, от което са взети проби, и съответните резултати от изследванията:
      Държавите-членки предоставят резултатите от проучването в електронен формат под формата на необработени данни, при използване на речник на данните и формуляри за събиране на данни, предоставени от Комисията. Речникът на данните и формулярите се изготвят от Комисията.
      5.2.1.   Следната информация се събира в държавите-членки за всяко стопанство, включено в извадката:
      
                  а)
               
               
                  код на стопанството
               
            
                  б)
               
               
                  тип на производството в стопанството
                  
                              i)
                           
                           
                              дали производството се извършва на закрито или „всеки етап от производството се извършва на открито“
                           
                        
                              ii)
                           
                           
                              племенно, размножително, опрасване до отбиване, опрасване до окончателно угояване и опрасване до отглеждане
                           
                        
            
                  в)
               
               
                  размер на стопанството: брой на прасетата за разплод в стопанството към момента на вземане на пробите (преброяване на възрастни прасета)
               
            
                  г)
               
               
                  политика на подмяна: всички заместващи прасета за разплод се закупуват; част или всички заместващи прасета за разплод се развъждат на място
               
            
                  д)
               
               
                  (доброволно:) клинични симптоми на диария: Установени ли са симптоми на диария в рамките на 3 месеца преди вземането на пробите?
               
            5.2.2.   Следната информация се събира в държавите-членки за всяка изпратена в лабораторията проба:
      
                  а)
               
               
                  код на пробата
               
            
                  б)
               
               
                  код на лабораторията, извършила първоначалния анализ
               
            
                  в)
               
               
                  дата на вземане на пробата
               
            
                  г)
               
               
                  дата на започване на лабораторния анализ
               
            
                  д)
               
               
                  откриване на Salmonella: качествен резултат (положителен/отрицателен)
               
            
                  е)
               
               
                  серотипизиране на Salmonella: открит серовар (серовари) (може да е повече от един)
               
            
                  ж)
               
               
                  възраст на свинете: само млади женски свине или свине за разплод на различна възраст
               
            
                  з)
               
               
                  пол: само женски свине за разплод, женски свине за разплод и шопари или само шопари
               
            
                  и)
               
               
                  етап на производството: свине майки; свине в период на покриване, бременни свине (друго?)
               
            
                  й)
               
               
                  вид на помещенията: под, обкован с летви (изцяло/частично); твърд под; дълбока постеля от слама или друго
               
            
                  к)
               
               
                  диета: хранят ли се прасетата в този бокс, площадка или група изключително с комбиниран фураж?
               
            
                  л)
               
               
                  хранителни добавки: добавят ли се към фуража вещества, намаляващи разпространението на Salmonella (като органични киселини или пробиотици)?
               
            
                  м)
               
               
                  систематично използване на антибиотици: прилагат ли се антибиотици при всички животни в групата, независимо от начина на въвеждане в организма?
               
            
                  н)
               
               
                  последна дата на даване на антимикробни вещества на животните (в рамките на последните четири седмици).
               
            5.2.3.   Следната допълнителна информация се събира в държавите-членки за всяка отделна проба, изпратена в лабораторията в рамките на извадката относно разпространението в отделните стопанства:
      
                  а)
               
               
                  код на обединената проба
               
            
                  б)
               
               
                  откриване на Salmonella във всяка индивидуална проба: качествен резултат (положителен/отрицателен)
               
            
                  в)
               
               
                  серотипизиране на Salmonella във всяка индивидуална проба: открит серовар (серовари) (може да е повече от един)
               
            
   
      ПРИЛОЖЕНИЕ II
      Максимална финансова помощ от Общността за държавите-членки, посочена в член 5
      
                  Държава-членка
               
               
                  Максимална обща сума за съфинансиране на анализи (EUR)
               
            
                  Белгия – BE
               
               
                  59 800
               
            
                  България – BG
               
               
                  52 260
               
            
                  Чешка република – CZ
               
               
                  102 960
               
            
                  Дания – DK
               
               
                  98 280
               
            
                  Германия – DE
               
               
                  57 980
               
            
                  Естония – EE
               
               
                  9 360
               
            
                  Ирландия – IE
               
               
                  43 420
               
            
                  Гърция – EL
               
               
                  39 260
               
            
                  Испания – ES
               
               
                  82 680
               
            
                  Франция – FR
               
               
                  82 680
               
            
                  Италия – IT
               
               
                  79 300
               
            
                  Кипър – CY
               
               
                  20 020
               
            
                  Латвия – LV
               
               
                  3 380
               
            
                  Литва – LT
               
               
                  13 780
               
            
                  Люксембург – LU
               
               
                  11 960
               
            
                  Унгария – HU
               
               
                  74 360
               
            
                  Малта – MT
               
               
                  0
               
            
                  Нидерландия – NL
               
               
                  87 100
               
            
                  Австрия – AT
               
               
                  59 020
               
            
                  Полша – PL
               
               
                  85 020
               
            
                  Португалия – PT
               
               
                  54 860
               
            
                  Румъния – RO
               
               
                  107 900
               
            
                  Словения – SI
               
               
                  81 120
               
            
                  Словакия – SK
               
               
                  54 080
               
            
                  Финландия – FI
               
               
                  64 740
               
            
                  Швеция – SE
               
               
                  81 120
               
            
                  Обединено кралство – UK
               
               
                  102 960
               
            
                  Общо
               
               
                  1 609 400
               
            
   
      ПРИЛОЖЕНИЕ III